Yar’ uwar Shugaba Buhari mai shekaru 84 ta yi tafiyar mita 100 don yin zabe ▷ Legit.ng
2 months ago 2824 views by Aisha Musa
- Babbar yayar Shugaban kasar Muhammadu Buhari, Hajiya Rakiya Adamu-Amadodo ta gudanar da aikin da ya rataya a wuyanta a matsayinta na yar kasa mai yanci
- Rakiya mai shekaru 84 yi tattaki har tsawon mita 100 da kafa domin yin zaben gwamna da na majalisar jiha
- Ta samu rakiyar jikarta da kuma wasu abokan arziki
Hajiya Rakiya Adamu-Amadodo, babbar yayar Shugaban kasar Muhammadu Buhari da ta rage a ranar Asabar, 9 ga watan Maris ta gudanar da aikin da ya rataya a wuyanta a matsayinta na yar kasa mai yanci inda ta kada kuri’ arta na zaben gwamna da majalisar dokoki.
Kamfanin dillancin labaran Najeriya (NAN) a Daura ta ruwaito cewa yar’ uwar Shugaban kasar ta yi tafiyar mita 100 a kafa zuwa mazabar Kofar Baru 002 da ke Daura domin yin zabenta da misalin karfe 12:34 na rana.
Legit.ng ta tattaro cewa Adamu-Amadodo ta samu rakiyar jikanta, yan’ uwa da abokan arziki zuwa wajen zaben.
Akalla mutane 854 aka yiwa rijista a mazabarta.
Da farko Legit.ng ta rahoto cewa Shugaba Muhammadu Buhari da safiyar Asabar ya kada kuri'arsa a Kofar Baru, PU 003 dake garin Daura, jihar Katsina. Ya kada kuri'arsa ne tare da uwargidarsa, Hajiya Aisha Buhari misalin karfe 8;04 na safe.
The Nigeria police force salary Mr Eazi Bidemi Kosoko Civic education Ankara styles for men
Yanzu-yanzu: Jam'iyyar PDP ta lallasa gwamnan Bauchi a rumfarsa